Neo ket al levrig-mañ, chwech danevell bennak ennañ,  pennoberenn ar skrivagner a-dra-sur. Plijus-kenañ eo da lenn koulskoude. A bep seurt a gaver e-barzh, from ha fent, simetriezh hag ijin. Maget eo bet lod eus an danevelloù-se gant eñvorennoù yaouankiz pe traoù all bevet gant ar skrivagner da vareoù zo eus e vuhez ; daoust da se int holl pezhioù lennegel, frammet ha bet prederiet war o diskoulm : ur gentel deomp-ni brezhonegerien a vez hol lennegezh, ken puilh enni an danevelloù, o klask he hent choazh… a-wezhioù.  Fent David Lodge nen deus ket e  bar, hep bezañ ponner gwezh ebet e lak al lenner da choarzhin leizh e zent. Skoet e vezer gant ar pizh meo e sell ivez, evel e Mon premier job / Va job kentañ, pa gont penaos e vez lakaet ar cheleier pouezus da vezañ anavezet en e familh.  Ken dedennus eo ar pennad-digeriñ, savet gant ar skrivagner e-unan, eget an danevelloù. Diskoachañ a ra ennañ penaos eo deuet ar soñjoù dezhañ, perak ha pegoulz eo bet savet pep hini, ha penaos eo aet e vuhez da vagañ e skridoù. An digoradur-se vez lennet  div wezh, ur wezh a-raok boulchañ ganti, ur wezh all pa vez echuet al levr.  An danevell ziwezhañ, Pastorale, non ket bet plijet kement ganti ha gant ar re all, non ket sur e vije ken awenet.  Evit ar re ne anavezont ket choazh, eo ar chwech danevell-se un doare mat dober anaoudegezh gant ar skrivagner pa adkaver ennañ ar pep sklaerañ eus e stil boaz. Evit ar re all, estreget ar blijadur zo o lenn ar pezh a zeu diwar e bluenn, e vo kentoch un dro de gompren gwelloch, gant  skridoù a zo bet skrivet a-raok e romantoù, brudet muioch.